IDEAS

**PARA UNHA HOMILÍA CON NENOS**

20 NOVEMBRO 2022

Necesitamos un Rei, Cristo Rei do universo

1. **VER: Es un asasino**

- En certa ocasión un fillo pequeno preguntoulle a seu pai empresario: “Papá, es un asasino?”. E é que o neno vira na internet que o seu pai facía na súa fábrica minas antipersoas para que estalasen cando as pisasen soldados, nenos, mulleres, anciáns… E o pai non soubo que responder. Pero ao cabo duns meses pechou a fábrica e o mesmo dedicouse a desactivar esas bombas asasinas por todo o mundo.

***Que che parece?***

***Que ten que ver esta historia***

***coa festa de Cristo Rei?***

**2**. **XULGAR: Cristo, o rei do amor, do universo**

- No evanxeo deste domingo, finalizando o tempo ordinario, Xesús dá a súa vida na cruz para salvarnos e póñenlle un letreiro coa inscrición **INRI (“Rei dos xudeus”).** E promételle ao bo ladrón: **“Hoxe estarás comigo no paraíso”.** Lucas 23, 35 43, película:

<https://www.youtube.com/watch?v=p6d5vt60iMM>

**QUE NOS QUERE DICIR XESÚS?**

**- Na vida hai que elixir entre o ben e o mal.** Cando o empresario facía minas era o rei da violencia, da guerra, do horror e do sufrimento. Logo, cando se dedicou a facer o ben, a quitar as bombas que repartira por medio mundo, fíxose o rei da paz, da vida.

**- Todos nós podemos ser reis de algo.** Na casa dicimos que reina a paz, ou a orde, ou mesmo a desorde ou o deixar pasar. Cando dicimos que algo reina é que todo o demais está ás súas ordes. Se reina a paz é que non hai berros, dialogamos…

- Hoxe podemos preguntarnos (lembrade a pregunta inocente do neno): **É Xesús o noso rei?** A un rei quéreselle, respéctase, sabemos que nos coida. Pedídelle que Xesús sexa o voso rei, o que vos guía, vos defende, o modelo da vosa vida. Cristo crucificado perdoa e acolle.

**- Necesitamos un verdadeiro Rei** (non reis de opereta), coma Xesús, que deu a súa vida por nós. E o “Rei-pequeno” (ver debuxo de Fano) transforma os corazóns do universo.

- Pero non esquezamos que **todo rei ten un reino, o Reino de Deus.** Pertenceremos a el se a nosa lei é o amor, amor a Deus e ao que temos á beira. E entón Cristo será por fin **Rei do universo.** Érase unha vez, Verbo Divino 2022, reflexión: <https://youtu.be/AXInVj3LtOM>

***Que che está pedindo Xesús?***

***Que podemos facer?***

**3. ACTUAR: Necesitas a Xesús, Rei**

- Facede unha representación do evanxeo. Vestide un rei dos de antes e a Xesucristo ante Pilato explicando a diferenza dos reinos.

- Pedídelle a Xesús que sexa o voso Rei e que vos axude a vivir o estilo de vida do Reino vivindo os mandamentos como amor, servizo, solidariedade…

- Facede unha coroa para cada neno da que colguen dúas cinta: nunha a palabra “lembra” (“Acórdate de min…”) e na outra cinta outra palabra co que é Xesús para ti: amigo, compañeiro, perdón, forza…

***Que imos facer?***

Perfume aos teus pés glorioso rei, canción: https://youtu.be/watch?v=gXQq\_gQg\_IM

**LECTURAS**

**2º SAMUEL 5, 1-3: *Eles unxiron a David como rei de Israel.***

Naqueles días, todas as tribos de Israel presentáronse ante David en Hebrón e dixéronlle:

*«Óso teu e carne túa somos. Desde hai tempo, cando Saúl reinaba sobre nós, eras ti o que dirixía as saídas e entradas de Israel.*

*Pola súa banda, o Señor díxoche:* ***“Ti pastorearás ao meu pobo Israel****, ti serás o xefe de Israel”».*

Os anciáns de Israel viñeron ver ao rei en Hebrón. O rei fixo unha alianza con eles en Hebrón, en presenza do Señor, e eles unxíronlle como rei de Israel.

*Palabra do Señor*

**SALMO 121:**

**R/. Imos alegres á casa do Señor.**

**COLOSENSES 1, 12-20: *Trasladounos ao reino do Fillo do seu amor.***

**LUCAS 23, 35-43: *Señor, lémbrate de min cando chegues ao teu reino.***

|  |
| --- |
| **Narrador:** Naquel tempo, os maxistrados facían acenos a Xesús dicindo:  **Autoridades:** *-«A outros salvou; que se salve a si mesmo, se el é o Mesías de Deus, o Elixido».*  **Narrador:** Burlábanse del tamén os soldados, que se achegaban e ofrecíanlle vinagre, dicindo:  **Autoridades:** *-«Se es ti o rei dos xudeus, sálvate a ti mesmo».*  **Narrador:** Había tamén por encima del un letreiro: *«Este é o rei dos xudeus»*. Un dos malfeitores crucificados insultábao dicindo:  **Mal ladrón:** *-«Non es ti o Mesías? Sálvache a ti mesmo e a nós».*    **Narrador:** Pero o outro, respondéndolle e increpándoo, dicíalle:  **Bo ladrón:** *-«Nin sequera temes ti a Deus, estando na mesma condena? Nós, en verdade, estámolo xustamente, porque recibimos o xusto pago do que fixemos; en cambio, este non fixo nada malo».*  **Narrador:** E dicía:  **Bo ladrón:** -*«Xesús, lémbrate de min cando chegues ao teu reino».*  **Narrador:** *Xesús díxolle:*  **Xesús: *-«Con toda a verdade che digo: Hoxe estarás comigo no paraíso»*.**  ***Palabra do Señor.***    ***(Narrador-Autoridades-Mal ladrón-Bo ladrón-Xesús).*** |